Η παρακολούθηση αυτού του βίντεο θα μπορούσε να εγείρει οδυνηρές αναμνήσεις και συναισθήματα.

Για δωρεάν, εμπιστευτική υποστήριξη, καλέστε το 1800 737 377 ή επισκεφθείτε το [nationalredress.gov.au/support](http://www.nationalredress.gov.au/support)

Το Εθνικό Πρόγραμμα Αποζημίωσης απευθύνεται σε άτομα που βίωσαν θεσμική σεξουαλική κακοποίηση παιδιών.

Θεσμική σημαίνει ότι κάποιο άτομο βίωσε σεξουαλική κακοποίηση παιδιών ενόσω βρισκόταν σε ίδρυμα, όπως σχολείο, εκκλησία, τζαμί, ναό, συναγωγή, ιεραποστολή, ορφανοτροφείο, ανάδοχη οικογένεια, νοσοκομείο, κέντρο κράτησης ή αθλητικό σύλλογο.

Αυτό περιλαμβάνει περιστάσεις όπου η σεξουαλική κακοποίηση έγινε στις εγκαταστάσεις κάποιου ιδρύματος ή όταν συνέβη κατά τη διάρκεια κάποιας δραστηριότητας που οργανώθηκε από το ίδρυμα, όπως κατασκήνωση.

Το Εθνικό Πρόγραμμα Αποζημίωσης βοηθά τα άτομα να έχουν πρόσβαση στην αποζημίωση και μπορεί να τα συνδέσει με δωρεάν, εμπιστευτικές Υπηρεσίες Υποστήριξης Αποζημίωσης.

Η αποζημίωση σχετίζεται με την αναγνώριση της βλάβης που προκλήθηκε σε άτομα που βίωσαν σεξουαλική κακοποίηση ως παιδιά και την υποχρέωση των ιδρυμάτων να λογοδοτήσουν.

Μια προσφορά αποζημίωσης μπορεί να συμπεριλαμβάνει:

* Μια πληρωμή.
* Συμβουλευτική που είναι εμπιστευτική και πολιτισμικά ασφαλής.
* Άμεση προσωπική ανταπόκριση, όπως μια συγνώμη, από ένα ίδρυμα.

Είστε επιλέξιμοι για αποζημίωση εάν:

* βιώσατε σεξουαλική κακοποίηση όταν ήσασταν κάτω των 18 ετών, και
* γεννηθήκατε πριν τις 30 Ιουνίου 2010, και
* η κακοποίηση έγινε πριν από την 1 Ιουλίου 2018 ενόσω ήσασταν σε ίδρυμα, και
* είστε Αυστραλός πολίτης ή μόνιμος κάτοικος Αυστραλίας όταν υποβάλλετε την αίτηση.

Αν δεν είστε σίγουροι αν δικαιούστε να υποβάλετε αίτηση για αποζημίωση, παρακαλούμε επισκεφθείτε την ιστοσελίδα ή επικοινωνήστε με το Εθνικό Πρόγραμμα Αποζημίωσης για να συζητήσετε τις επιλογές σας.

Η αποζημίωση είναι μια εναλλακτική λύση στην αναζήτηση αποζημίωσης στο δικαστήριο, η οποία μπορεί να είναι δαπανηρή και συχνά τραυματική.

Η υποβολή αίτησης στο Εθνικό Πρόγραμμα Αποζημίωσης είναι ένας απλούστερος τρόπος πρόσβασης σε αποζημίωση και δεν χρειάζεται να αντιμετωπίσετε απευθείας το ίδρυμα.

Δωρεάν, εμπιστευτική, πολιτισμικά ασφαλής υποστήριξη διατίθεται από τις Υπηρεσίες Υποστήριξης Αποζημίωσης.

Αυτές οι υπηρεσίες μπορούν να σας βοηθήσουν να κατανοήσετε το Εθνικό Πρόγραμμα Αποζημίωσης, να παράσχουν συναισθηματική υποστήριξη, και να σας βοηθήσουν να συμπληρώσετε την αίτηση.

Υπάρχουν επίσης διαθέσιμες δωρεάν και ανεξάρτητες υπηρεσίες νομικής και οικονομικής συμβουλευτικής.

Για να μάθετε περισσότερα για τις επιλογές σας ή να συνδεθείτε με τις Υπηρεσίες Υποστήριξης Αποζημίωσης, καλέστε το 1800 737 377 από Δευτέρα έως Παρασκευή, 8πμ-5μμ

Ή επισκεφθείτε το nationalredress.gov.au